იშიასი

იშიასი ( < , მრ. რ. ), წელ-გავის რადიკულიტი — ზურგის ტვინის წელ-გავის მიდამოს ფესვებისა და განსაკუთრებით საჯდომი ნერვის ფესვების დაავადება. ახასიათებს ძლიერი ტკივილი გავის მიდამოში და საჯდომი ნერვის გასწვრივ. გამომწვევი მიზეზები იგივეა, რაც რადიკულიტის შემთხვევაში. იშიასი შეიძლება იყოს პირველადი, რასაც იწვევს მაავადებელი ფაქტორის (გაცივება, ინფექცია, ტრავმა) უშუალო ზემოქმედება საჯდომ ნერვზე, ან მეორეული, როდესაც პათოლოგიური პროცესი (ხერხემლისა და მალთაშუა დისკოების დაავადება, უროლოგიური, გინეკოლოგიური დაავადებები და სხვა) მეზობელი ორგანოდან საჯდომ ნერვზე ვრცელდება. იშიასი ხშირია საშუალო და ხანშესულ ასაკში. 

მკურნალობა: მწვავე სტადიაში წოლითი რეჟიმი (ავადმყოფი უნდა იწვეს მაგარ საწოლზე), ულტრაიისფერი დასხივება, ტკივილგამაყუჩებელი საშუალებანი, ნოვოკაინის ბლოკადა; მოგვიანებით — იონიზაცია ნოვოკაინთან და კალიუმიოდიდთან ერთად, დიათერმია, მასაჟი, სამკურნალო ფიზკულტურა, B_1 და B_12 ვიტამინები; მძიმე, გახანგრძლივებულ შემთხვევაში — ქირურგიული ოპერაცია.

ლიტერატურა

კატეგორია:დაავადებები